Na temelju članka 69. .Zakona o šumama (NN br. 68/18, 115/18, 98/19, 32/20, 145/20, 101/23) i članka 25. Statuta Općine Ružić („Službeni vjesnik Šibensko-kninske županije“ br. 7/21), Općinsko vijeće Općine Ružić na 22. sjednici od 12. prosinca 2024. godine, donosi

**PROGRAM**

**utroška sredstava šumskog doprinosa u 2025. godini**

**Članak 1.**

Programom utroška sredstava šumskog doprinosa za 2025. godinu utvrđuje se namjena korištenja i kontrola utroška šumskog doprinosa koji se plaća u visini 10% jedinicama lokalne samouprave sa statusom potpomognutih područja utvrđenih posebnim propisom kojim se uređuje upravljanje regionalnim razvojem i jedinicama lokalne samouprave u brdsko-planinskim područjima utvrđenim posebnim propisom, dok se šumski doprinos u ostalim jedinicama lokalne samouprave plaća u visini od 5%.

**Članak 2.**

Prihod od šumskog doprinosa u 2025. godini planiran je u iznosu 2.500,00 eura (Izvor: 4.1. Prihodi za posebne namjene). Sukladno zakonskim odredbama, sredstva od šumskog doprinosa utrošit će se za financiranje održavanje nerazvrstanih cesta.

**Članak 3.**

Program utroška sredstava šumskog doprinosa za 2025. godinu objavit će se u „Službenom glasilu Općine Ružić“, a stupa na snagu osmog dana od dana objave.

KLASA: 321-02/24-01/2

URBROJ: 2182-8-02-24-1

Gradac, 12. prosinca 2024. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.